Tá an scannán seo bunaithe ar shaol eachtrúil an amhránaí cháiliúil Mohammad Assaf, a rugadh agus a tógadh ar Stráice Gaza. Chaith sé a óige i mbannaí éagsúla ceoil in éineacht lena dheirfiúr agus le cairde éagsúla ach ní raibh ceapadh ar bith aige go bhféadfadh sé a bheith ina amhránaí proifisiúnta. Chinn sé páirt a ghlacadh sa gcomórtas amhránaíochta 'Arab Idol' ach is iomaí dris chosáin a bhí roimhe: ní raibh pas aige, bhí deacrachtaí aige an teorainn a thrasnú agus ní raibh cuireadh chun éisteachta aige, fiú. Ach d'éirigh leis an réalta ceoil chuile bhac a shárú.